Í tí umskiftiliga nútíðarsamfelagnum leggur BankNordik seg eftir at seta kundan í miðdepilin og menna varandi kundasambond við støði í ábyrgd og sínámillum áliti, sum gagnar báðum pørtum. Av tí at tað einstaka kundasambandið er grundarlagið undir okkara handilsskapi, er kundin ein natúrligur liður í samfelagsábyrgdini hjá bankanum. Lættskild ráðgeving Við dugnaligum, framtakssomum og heilhugaðum starvfólkum strembar bankin eftir at veita kundunum lættskilda og persónliga ráðgeving, sum ger tað lætt at velja rætt. Grundarlagið undir samfelagsábyrgd í BankNordik Starvsfólk Nærsamfelagið Kundanøgdsemi Fyri at fáa eina betri fatan av, hvat kundarnir halda um bankan, og hvussu vit kunnu gerast enn betri, ger BankNordik regluliga kundanøgdsemiskanningar í einstøkum kundabólkum og deildum. Bankin hevur eisini vakið eyga við greiningum, sum triðipartar gera við atliti at tænastustigi og kundanøgdsemi, og vit kýta okkum at taka hond um tey øki, sum krevja ábøtur. Sunnur privatbúskapur hevur stóra ávirkan á, hvussu einstaklinginum veit við. Her finnur tú BankNordik á Facebook. BankNordik eigur eisini sín leiklut í at tryggja eitt sterkt fíggjarligt støðufesti hjá føroysku húsarhaldunum. Í hesum sambandi førdi bankin í 2018 eitt lýsingarátak um fyrimunirnar við fastari rentu á bústaðarlánum. Føroysku húsarhaldini eru sum heild væl fyri fíggjarliga, og samlaða skuldarbyrðan er á einum sømiligum støði. Prísvøksturin á sethúsamarknaðinum seinnu árini hevur tó havt við sær, at íløgurnar hjá teimum, ið keypa bústað fyri fyrstu ferð, eru vorðnar størri. Av tí sama er váðin hjá hesum húsarhaldum eisini størri enn hjá teimum, sum hava átt bústað í longri tíð–bæði kredittváðin og váðin við at hava eina skiftandi rentu. Átakið hjá BankNordik eggjar teimum, ið hava bústaðarlán við skiftandi rentu, at umhugsa, hvørja ávirkan tað hevur á teirra fíggjarviðurskifti, um rentan–og harvið mánaðarliga lánsgjaldið–bráðliga hækkar.